Szandtner Veronika2017.02.15. 11:07
Illendő rögtön az elején bemutatni a dokumentumfilm főszereplőit, név szerint a Rámenőst, a Szeretőt, a Pszichót, a Partiarcot, a Vadászt, az Úriembert és a Játékost. Ez a hét különböző karakterű macska Ceyda Torun csodálatos dokumentumfilmjében, a Kediben nem tesz mást, mint amit általában a macskák tenni szokta: magányosan kóborolnak, dorombolnak, haldarabokért kuncsorognak a piacon, de azért néha keresztezik is egymást az útjaik.
Közben pedig háztetőkön, parkokon, tereken át a nézők bejárhatják velük Isztambul legszebb, legeldugottabb részeit. Természetesen a kamera többnyire az ő perspektívájukból veszi a várost. A dokumentumfilm hátteréhez az is hozzá tartozik, hogy a macskákat mindig is nagy becsben tartották az emberek Isztambulban. Úgy tartják, hogy egyszer egy macska mentette meg Mohamed prófétát egy mérgező csigától. Valószínűleg innen ered a török mondás:
Ha megöltél egy macskát, építened kell egy mecsetet, hogy elnyerd Isten bocsánatát.
Ilyen bizonytalan, viharos időkben pont egy ilyen filmre van szüksége a világnak.